Document ID: 32005D0615

ΑΠΌΦΑΣΗ ΤΗΣ ΕΠΙΤΡΟΠΉΣ
της 16ης Αυγούστου 2005
για την τροποποίηση του παραρτήματος XI της οδηγίας 2003/85/ΕΚ του Συμβουλίου σχετικά με τα εθνικά εργαστήρια σε ορισμένα κράτη μέλη
[κοινοποιηθείσα υπό τον αριθμό Ε(2005) 3121]
(Κείμενο που παρουσιάζει ενδιαφέρον για τον ΕΟΧ)
(2005/615/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (1), και ιδίως το άρθρο 67 παράγραφος 2,
Εκτιμώντας τα ακόλουθα:
(1)
Για λόγους ασφαλείας είναι σημαντική η ενημέρωση του καταλόγου εθνικών εργαστηρίων που είναι εξουσιοδοτημένα να χειρίζονται ζώντες ιούς αφθώδους πυρετού.
(2)
Οι αρμόδιες αρχές της Δανίας, της Γερμανίας και της Πολωνίας ενημέρωσαν επίσημα την Επιτροπή σχετικά με αλλαγές που αφορούν τα εθνικά τους εργαστήρια αναφοράς για τη νόσο του αφθώδους πυρετού.
(3)
Οι αρμόδιες αρχές της Σλοβακίας ενημέρωσαν επίσημα την Επιτροπή για τις ρυθμίσεις στις οποίες έχουν προβεί σύμφωνα με το άρθρο 68 παράγραφος 2 της οδηγίας.
(4)
Για λόγους σαφήνειας, ενδείκνυται η καταλογογράφηση των κρατών μελών κατά τη σειρά του κωδικού χώρας ISO.
(5)
Είναι αναγκαία η προσαρμογή του καταλόγου εθνικών εργαστηρίων που είναι εξουσιοδοτημένα να χειρίζονται ζώντες ιούς αφθώδους πυρετού και η τροποποίηση του μέρους Α του παραρτήματος XI της οδηγίας 2003/85/ΕΚ αντίστοιχα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος εθνικών εργαστηρίων που είναι εξουσιοδοτημένα να χειρίζονται ζώντες ιούς αφθώδους πυρετού στο μέρος Α του παραρτήματος XI της οδηγίας 2003/85/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 16 Αυγούστου 2005.

Labels: 7
18
6